**Om skolehelsetjenesten**

Skolehelsetjenesten på Lynghaug skole består av helsesykepleier Karoline Meidell. Helsesykepleier er tilgjengelig på skolen/mobil alle ukedager fra 08.00-15.30, med unntak av tirsdager (rundt 11.30-14.30).

Skolehelsetjenesten er et lavterskeltilbud der elever og foresatte kan ta kontakt ved behov. Skolehelsetjenesten har lovpålagt taushetsplikt.

**8. klasse:** Helseundersøkelse av alle elevene individuelt. Undersøkelsen omfatter vekt og høydemåling, holdningsundersøkelse og individuell tilpasset veiledning.

**9. klasse:** Seksualundervisning i grupper eller klassevis i samarbeid med skolen (uke 6).

**10. klasse:** Tilbud om vaksinasjon mot stivkrampe, kikhoste, difteri og Polio (DT-IPV) i henhold til barnevaksinasjonsprogrammet.

Målrettede helseundersøkelser blir utført på alle elever individuelt i løpet av 8. klasse og ellers ved behov. Nye elever ved skolen får tilbud om ny-elev-samtale med helsesykepleier. Timeinnkalling skjer via digipost. Om elev eller foresatte tenker at det er noe helsesykepleier bør vite om, ta gjerne kontakt på forhånd.

Skolehelsetjenesten tilbyr også åpen dør for alle elever. Dette betyr at elevene kan komme innom når det passer, og det er mulig å sette opp tidspunkt etter avtale på telefon, sms eller mail.

Skolehelsetjenesten samarbeider med skolen, og deltar i undervisning om relevante tema, som seksuell helse. Tjenesten har et helsefremmende og friskfokus, og ser like mye etter sterke sider hos elevene som etter risikofaktorer, utfordringer og sykdom.

Velkommen til å ta kontakt!

Mobil – 40808503 Telefon kontor – 53036210

Mail: karoline.meidell@bergen.kommune.no / Helsestasjoner.Fyllingsdalen@bergen.kommune.no